الاذكار في منتهى الاهمية الاسلام تعامل مع الانسان على انه جسد وروح. الجسد طول النهار بنأكل فيه ونشرب فيه ونسبسب فيه في المراية. ونطلع على الميزان وننزل كل يوم. اهتمام بالجسد شديد جدا. مع ان اهم ما في الانسان هو الروح مش الجسد. انا لو روحي خرجت مني
دلوقتي هتفضل بتتفرج على الفيديو كده ولا هتقفل الفيديو وتقوم الراجل مات. لأه انا لو روحي خرجت مني دلوقتي يبقى اهم شيء في هو اللي خرج. العامل اللي واقف ورا الالة هو اللي مشي فده اهم بكتير من الالة نفسها. الجسم ده
يتخن ويخس ده ده الة لكن العامل اللي واقف ورا الالة هو المهم. الروح مين فينا بيأكلها ومين فينا بيشربها؟ هي دي المشكلة. لزلك لما بنهمل الروح عن طريق اهمال عبادات معينة زي الاذكار مسلا. الروح
بتضعف اوي وبتمرض اوي ويبدأ يصيب الانسان ما يسمى الاكتئاب. والاكتئاب سماه آآ عالم عزيم اسمه ابن قيم الجوزية. سماه وحشة القلب. يعني القلب الموحش القلب الفاضي اللي ما فيش فيه
حب ربنا اللي ما فيش فيه ذكر ربنا. يبقى انا الاذكار دي عبارة عن غذاء لي لان ربنا هو اللي نفخ في الروح. انا ما اقدرش اني اتواصل مع الله بالحواس الخمسة. التواصل مع الله يجب يكون بطرق روحانية. عن طريق الصلاة عن طريق الاذكار عن طريق الدعاء
عن طريق قراءة القرآن عن طريق التأمل في خلق الله انا لما اتأمل في الوردة اتأمل في النحلة. اتأمل في اي شيء من مخلوقات ربنا. افتكر الاية الكريمة كن مع الله الذي اتقن كل شيء
كل شيء ربنا خلقه متقن. اطلع كده في البلكونة بتاعة البيت عندكم او فوق السطوح. وخد صورة بعينيك. هتلاقي كل شيء رائع جميل ربنا خلقه قدامك وكل شيء شكله وحش هتلاقيه من صنع الانسان
حتى لو كان خلق ربنا عبارة عن شجرة ناشفة تعمل ايه؟ زوم ان او زوم اوطى زوم ان جوة الفرع الناشف وبص على الخطوط الهندسية المتعرجة اللي جواه. حاجة في منتهى الروعة والاتقان
زوم اوت من الشجرة الناشفة وبص لها بالخلفية بتاعة السماء الزرقاء والسحاب الابيض. صنع الله الذي اتقن كل شيء. ما شاء الله! حاجة رائعة جدا كل ده عبارة عن غذاء للروح. الاذكار بتاعة الصباح. اذكار المساء. انا الصبح اجمل شيء في الدنيا الانسان يبدأ يومه باصبحنا
اصبح الملك لله والحمد لله لا شريك له لا اله الا هو واليه النشور. اجمل شيء الانسان يخلص يومه فامسينا على فطرة الاسلام وكلمة الاخلاص وعلى دين نبينا محمد صلى الله عليه وسلم. وعلى ملة ابينا ابراهيم حنيفا
وما كان من المشركين. اجمل شيء الانسان يكون عايش في حالة ذكر مع ربنا. وعارف ان ربنا بيذكره في الوقت اللي هو بيذكر ربنا فيه. اذكروني اذكركم واشكروا لي ولا تكفرون
طيب في اذكار بقى اللي هي اذكار الاحوال اللي هي كل حال كل حالة ولها ذكر معين. انا داخل الحمام بقول حاجة قبل ما اخش خالد بيقول حاجة قبل ما بخرج. ببص في المراية في حاجة بقولها. ركبت الطيارة ومسافر في حاجة بقولها. بحط راسي على المخدة. في حاجة بقولها دي عبارة عن اكسدة الادوية بالزبط
واحد عنده آآ بيعاني من آآ مرض النقرس. اللي هو لو اكل آآ شيء فيه يوريك اسيد. فبيجي له الام في آآ والام في المفاصل بتاعته او في رجليه ممكن يكون ايضا محتاج فيتامين سي
فبياخد قرص فيتامين سي اخر. طيب هل لو عانى من الام النقرس؟ الفيتامين سي هيفيده؟ لأ. فيه دواء مخصوص للنقرس طب لو واحد ابتدى يصيبه اعراض الانفلونزا ياخد دواء النقرس؟ لا ما ينفعش. ازا كل مرض وله الدواء بتاعه هي دي اذكار الاحوال
انا وانا راكب الطيارة ومسافر مش هقول دعاء النوم. واقول اركب الطيارة اقول ايه؟ آآ بسم الله وضعت جنبي وبسم الله ارفعه. لأ مش مفيدة هنا هو. انا في حالة هذا الضعف
محتاج دواء معين وهو اللهم انت الصاحب في السفر والخليفة في الاهل اللهم انا نعوذ بك من وعثاء السفر وكآبة المنظر وسوء المنقلب في المال والاهل انا وانا حاطط راسي على المخدة عشان انام ما ينفعش اقول الدعاء اللي بقوله قبل الاكل
انا هنا اقول الدعاء بسم الله وضعت جنبي وبسم الله ارفعه. اللهم ان امسكت نفسي فارحمها وان ارسلتها فاحفظها بما تحفظ به عبادك الصالحين هي دي اهمية العبادات. انها تؤدى بفهم. تؤدى بخشوع. تؤدى بتأمل. لان انا في حالة تواصل مع الله
دائم من خلال قراءة القرآن وده اهم شيء. القرآن هو المحرك اللي يحرك الانسان ويحرك الامم اسأل نفسك النهاردة لو رجعت البيت لقيت اسرة فلسطينية واحد ومراته وست عيال. ايه؟ بيتنا انطرق في غزة واحنا ما عندنا بيت وعايزين نقعد عند حد
هل هتسيبهم يقعدوا في البيت عندك على طول تقدر تقسم الشقة بتاعتك الاربع اوض او التلات اوض. نصين انت ومراتك وولادك في اوضتين وهم في اوضتين وتقعدوا كده على طول
اظن يعني آآ عايزين نفكر شوية في الحكاية دية. طب ايه رأيك ان ده اللي حصل مع الانصار الانصار لما المهاجرين راحوا على المدينة ما فيش مهاجر قعد بمراته وولاده في بيت انصاري ومراته وولاده الا بقرعة. ليه؟ كان الانصار بيتخانقوا عليهم
طب ايه اللي خلى الانصار ايمانهم اعلى من ايمانا كده واحد يقول لك ايه طبعا انت هتقارننا بهم دول صحابة النبي عليه الصلاة والسلام دول تربية النبي عليه الصلاة والسلام. يا فندم ده ما كانوش لسه شافوا النبي خالص
ده ما فيش غير تلاتة وسبعين واحد منهم شافوه لمدة دقايق بالليل في بيعة العقبة التانية انما المعظم ما كانوش شافوه لسه. ده هو لما هاجر بعد المهاجرين ما كلهم هاجروا. وجاي على المدينة. الانصار سألوا هو مين فيهم؟ ما كانوش عارفينه
سيدنا ابو بكر اصلا فمش عشان تربية النبي ولا حاجة. طب عشان ايه تاني ؟ عشان العبادات مسلا كانوا بيعبدوا ربنا اكتر مننا لأ خالص. ايه رأيك بقى ان لغاية هزا الوقت ما كانتش الخمرة اتحرمت ولا كان حتى اتفرض الصيام. يعني ممكن جدا كان المسلم في الوقت ده يصحى يوم اربعة رمضان
تشرب خمرة ايه رأيك بقى لا العبادات اللي عملت معهم كده ولا تربية النبي هي اللي عملت معهم كده. اللي عمل معهم كده هو القرآن هي الحاجة الوحيدة اللي عندهم مش عندنا. لأ احنا عندنا قرآن يقول لك لأ
انت عندك الفاز القرآن لكن ما عندكش حقيقة القرآن. القرآن لما بيقرأ بفهم وبتدبر بيغير الانسان وهو دي معجزة القرآن اكبر معجزة للقرآن مش الاعجاز العلمي. ولا الاعجاز التشريعي ولا الاعجاز البياني. اكبر معجزة
القرآن هو الامة الاسلامية اللي تغيرت بين ليلة وضحاها لما قرت وفهمت وتدبرت هذا القرآن. لذلك عايزين النهاردة ما نقراش القرآن ابدا الا بتدبر. بتدبر وبفهم وباخلاص وباحساس ان القرآن بيخاطب المشاعر اللي عندي عشان يربيني ويجعل مني انسان اخر. انسان